CELEX: 
Language: bg
Date: 2018-10-30 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Делегиран регламент (ЕС) № 807/2014 на Комисията за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Всички решения за опростяване на подпомагането на развитието на селските райони бяха включени в т. нар. регламент „Омнибус“ — Регламент (ЕС) 2017/2393 за изменение на Регламент (ЕС) № 1305/2013 относно ЕЗФРСР. Целта на настоящото изменение е следните елементи, уредени с Делегиран регламент (ЕС) № 807/2014 на Комисията, да бъдат приведени в съответствие с регламента „Омнибус“:
            
            
               –Млад земеделски стопанин: според новото определение на „млад земеделски стопанин“
                  1
                в основния акт вече е включено самостоятелното или съвместно с други земеделски стопани установяване. С цел опростяване и за да се избегне повторение на основния акт, се предлага изменение на член 2.
            
            
               –Търговски заеми за взаимоспомагателни фондове: в регламента „Омнибус“ беше решено да се добави инструмент за стабилизиране на доходите под формата на финансови вноски във взаимоспомагателни фондове за предоставяне на обезщетения на земеделските стопани от конкретен сектор при сериозен спад в техните доходи
                  2
               . Поради това е необходимо да се разшири приложното поле на член 12, за да се включи подкрепата под формата на търговски заем в полза на този нов инструмент за стабилизиране на доходите на земеделските стопани от конкретен сектор.
            
            
               –Правила за допустимост на инвестиционните мерки по линия на Европейския земеделски фонд за развитие на селските райони (ЕЗФРСР): общите правила за допустимост са определени в член 45 от Регламент (ЕС) № 1305/2013 относно подпомагане на развитието на селските райони от ЕЗФРСР и в член 13 от Делегиран регламент (ЕС) № 807/2014 на Комисията. Същевременно опитът показа, че някои специфични за мярката правила за допустимост, и по-специално тези за инвестиционните мерки, ограничават използването на финансови инструменти в програмите за развитие на селските райони и пречат на гъвкавото използване на финансовите инструменти от страна на управителите на фондове. Поради това бе взето решение с оглед на това някои специални правила за допустимост за отделни мерки да не се прилагат за финансови инструменти.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               В съответствие със Съобщението на Комисията до Европейския парламент и до Съвета относно прилагането на член 290 от Договора за функционирането на Европейския съюз [COM (2009) 673] на 25 април 2018 г. бе проведена консултация с Експертната група за развитие на селските райони. Изменението беше приветствано от държавите членки, които или не направиха допълнителни съществени коментари, или представиха коментари, които бяха отразени от Комисията.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               С настоящия регламент се изменят следните разпоредби на Делегиран регламент (ЕС) № 807/2014 на Комисията: 
            
            
               –Член 2 Млад земеделски стопанин: вземат се предвид новите определения за „млад земеделски стопанин“ и „дата на установяване“.
            
            
               –Член 12 Търговски заеми за взаимоспомагателни фондове: разширява се приложното поле, за да бъде включено подпомагането чрез инструмента за стабилизиране на доходите за земеделските стопани от конкретен сектор.
            
            
               –Член 13 Инвестиции: привеждане в съответствие с дерогациите за финансовите инструменти от правилата на ЕЗФРСР относно мерките за инвестиции. По отношение на финансовите инструменти се прилагат общите правила за допустимост съгласно член 42 от Регламент (ЕС) № 1303/2013
                  3
               .
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 30.10.2018 година
            
            
               за изменение на Делегиран регламент (ЕС) № 807/2014 на Комисията за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета
                  4
               , и по-специално член 2, параграф 3, член 36, параграф 5 и член 45, параграф 6 от него,
            
         
         
            
               като има предвид, че:
            
            
               (1)Делегиран регламент (ЕС) № 807/2014 на Комисията
                  5
                допълва Регламент (ЕС) № 1305/2013. С Регламент (ЕС) 2017/2393 на Европейския парламент и на Съвета
                  6
                беше изменен Регламент (ЕС) № 1305/2013 чрез опростяване на общите правила, уреждащи Европейския земеделски фонд за развитие на селските райони (ЕЗФРСР). Следователно несъществените елементи, допълващи тези общи правила, следва да бъдат съответно изменени.
            
            
               (2)В член 2, параграф 1, буква н) от Регламент (ЕС) № 1305/2013 бяха въведени правила за съвместното установяване на земеделско стопанство от млади земеделски стопани, а в член 2, параграф 1, буква т) от същия регламент беше добавено определение за „дата на установяване“.
            
            
               (3)В Регламент (ЕС) № 1305/2013 бе добавен нов член 39а, в който се предвижда подкрепа за земеделските стопани чрез специфичен за сектора инструмент за стабилизиране на доходите.
            
            
               (4)Правилата за финансовите инструменти бяха опростени с цел хармонизиране на секторните правила за допустимост за инвестиционни проекти, подпомагани от ЕЗФРСР, с общите правила, приложими за всички европейски структурни и инвестиционни фондове. По-специално беше въведена дерогация от някои общи правила за допустимост, приложими към инвестиционни операции в рамките на ЕЗФРСР, определени в член 45, параграфи 1—3 от Регламент (ЕС) № 1305/2013, като същевременно съответното законодателство в областта на околната среда остава приложимо.
            
            
               (5)Поради това Делегиран регламент (ЕС) № 807/2014 следва да бъде съответно изменен.
            
            
               (6)Като се има предвид, че Регламент (ЕС) 2017/2393 измени Регламент (ЕС) № 1305/2013, считано от 1 януари 2018 г., е целесъобразно от същата дата да се прилагат и съответните изменения на Делегиран регламент (ЕС) № 807/2014,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Делегиран регламент (ЕС) № 807/2014 се изменя, както следва:
            
            
               (1)Член 2 се заменя със следното:
            
            
               „Член 2
            
            
               Млад земеделски стопанин
            
            
               1. Условията за достъп до подпомагане на млад земеделски стопанин по смисъла на член 2, параграф 1, буква н) от Регламент (ЕС) № 1305/2013, който установява земеделско стопанство в качеството си на ръководител на това стопанство съвместно с други земеделски стопани, са равностойни на условията, приложими към млад земеделски стопанин, който се установява като единствен ръководител на стопанство. Във всички случаи младите земеделски стопани упражняват контрол върху стопанството съгласно разпоредбите, които са в сила в държавата членка.
            
            
               2. Когато заявлението за подпомагане се отнася до стопанство, притежавано от юридическо лице, младият земеделски стопанин по смисъла на член 2, параграф 1, буква н) от Регламент (ЕС) № 1305/2013, упражнява контрол върху юридическото лице съгласно разпоредбите, които са в сила в държавата членка. Когато в капитала или управлението на юридическото лице участват няколко физически лица, включително лице или лица, които не са млади земеделски стопани, младият земеделски стопанин е в състояние да упражнява такъв контрол самостоятелно или съвместно с други земеделски стопани.
            
            
                  Когато върху юридическо лице самостоятелно или съвместно упражнява контрол друго юридическо лице, изискванията по първа алинея се прилагат за всяко физическо лице, което упражнява контрол върху второто юридическо лице.
            
            
               3. На бенефициера може да се разреши гратисен период, не по-дълъг от 36 месеца от датата на индивидуалното решение за отпускане на подпомагане, с цел той да изпълни условията за придобиване на професионалните умения, посочени в програмата за развитие на селските райони.“
            
            
               (2)Член 12 се заменя със следното:
            
            
               „Член 12
            
            
               Търговски заеми за взаимоспомагателни фондове
            
         
         
            
               Когато източникът на средства за финансова компенсация, която се изплаща от взаимоспомагателните фондове, посочени в членове 38, 39 и 39а от Регламент (ЕС) № 1305/2013, е търговски заем, срокът на този заем е от една до пет години.“
            
            
               (3)В член 13 въвеждащата фраза се заменя със следното:
            
            
               „За целите на член 45 от Регламент (ЕС) № 1305/2013, когато подпомагането се предоставя под формата на безвъзмездни средства, се прилагат следните правила:“
            
            
               Член 2
            
            
               Настоящият регламент влиза в сила в деня на публикуването му в Официален вестник на Европейския съюз.
            
            
               Регламентът се прилага от 1 януари 2018 г.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 30.10.2018 година.
            
            
               
                     За Комисията
               
               
                     Председател
                     Jean-Claude JUNCKER
               
               
            
         
         
            
                  
                     (1)
                  
                        Член 2, параграф 1, буква н) от Регламент (ЕС) № 1305/2013.
               
               
                  
                     (2)
                  
                        Член 39a от Регламент (ЕС) № 1305/2013.
               
               
                  
                     (3)
                  
                        Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (OB L 347, 20.12.2013 г., стр. 320—469).
               
               
                  
                     (4)
                  
                        ОВ L 347, 20.12.2013 г., стр. 487.
               
               
                  
                     (5)
                  
                        Делегиран регламент (ЕС) № 807/2014 на Комисията от 11 март 2014 г. за допълнение на някои разпоредби на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за въвеждане на преходни разпоредби (ОВ L 227, 31.7.2014 г., стр. 1).
               
               
                  
                     (6)
                  
                        Регламент (ЕС) 2017/2393 на Европейския парламент и на Съвета от 13 декември 2017 г. за изменение на Регламент (ЕС) № 1305/2013 относно подпомагане на развитието на селските райони от Европейския земеделски фонд за развитие на селските райони (ЕЗФРСР), Регламент (ЕС) № 1306/2013 относно финансирането, управлението и мониторинга на общата селскостопанска политика, Регламент (ЕС) № 1307/2013 за установяване на правила за директни плащания за земеделски стопани по схеми за подпомагане в рамките на общата селскостопанска политика, Регламент (ЕС) № 1308/2013 за установяване на обща организация на пазарите на селскостопански продукти и Регламент (ЕС) № 652/2014 за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал (ОВ L 350, 29.12.2017 г., стр. 15).